CELEX: 32017R1261
Language: da
Date: 2017-07-12 00:00:00
Title: Kommissionens forordning (EU) 2017/1261 af 12. juli 2017 om ændring af forordning (EU) nr. 142/2011 for så vidt angår en alternativ metode til forarbejdning af visse former for afsmeltet fedt (EØS-relevant tekst. )

13.7.2017   
            
            
               DA
            
            
               Den Europæiske Unions Tidende
            
            
               L 182/31
            
         KOMMISSIONENS FORORDNING (EU) 2017/1261
   af 12. juli 2017
   om ændring af forordning (EU) nr. 142/2011 for så vidt angår en alternativ metode til forarbejdning af visse former for afsmeltet fedt
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (1), særlig artikel 20, stk. 11, litra a), og
   ud fra følgende betragtninger:
   
               (1)
            
            
               Ved Kommissionens forordning (EU) nr. 142/2011 (2) er der fastsat gennemførelsesbestemmelser til forordning (EF) nr. 1069/2009, herunder procedurer for vedtagelse af en alternativ forarbejdningsmetode.
            
         
               (2)
            
            
               Som opfølgning på en ansøgning fra den kompetente myndighed i Finland om tilladelse til en alternativ metode til anvendelse eller bortskaffelse af animalske biprodukter eller afledte produkter, jf. artikel 20 i forordning (EF) nr. 1069/2009, offentliggjorde Den Europæiske Fødevaresikkerhedsautoritet (»EFSA«) en videnskabelig udtalelse om anvendelse af en kontinuerlig katalytisk flertrinshydrobehandling til forarbejdning af afsmeltet animalsk fedt (kategori 1) (3). Denne metode kan anvendes til fremstilling af fornyelig diesel, fornyeligt jetbrændstof, fornyeligt propan og fornyelig benzin. Det er EFSA's vurdering, at metoden er en sikker alternativ metode til forarbejdning af afsmeltet fedt i kategori 1, og produkterne kan anmeldes som slutpunktet i fremstillingskæden.
            
         
               (3)
            
            
               Bilag IV til forordning (EU) nr. 142/2011 bør derfor ændres.
            
         
               (4)
            
            
               Afledte produkter fra forarbejdning af kategori 1- og 2-materiale skal være mærket på en permanent måde for at sikre sporbarhed og for at forhindre, at de kommer ind i fødevare- og foderkæden. I bilag VIII til forordning (EU) nr. 142/2011 er der fastsat krav vedrørende mærkning af sådanne afledte produkter. I henhold til kapitel V, punkt 3, litra e), i bilag VIII til samme forordning er mærkning dog ikke påkrævet for fornyelige brændstoffer som omhandlet i forordningens bilag IV, kapitel IV, afsnit 2, litra J.
            
         
               (5)
            
            
               Eftersom katalytisk flertrinshydrobehandling til forarbejdning af afsmeltet animalsk fedt (kategori 1) reducerer risikoen for menneskers og dyrs sundhed lige så effektivt som den metode, der er beskrevet i kapitel IV, afsnit 2, litra J, i bilag IV til forordning (EU) nr. 142/2011, bør den også være omfattet af undtagelsen fra mærkningskravene, ved at der indsættes en henvisning til denne metode i samme forordnings bilag VIII, kapitel V, punkt 3, litra e).
            
         
               (6)
            
            
               Bilag VIII til forordning (EU) nr. 142/2011 bør derfor ændres.
            
         
               (7)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   I artikel 3 i forordning (EU) nr. 142/2011 indsættes følgende som litra k):
   
      
                  »k)
               
               
                  fornyelig diesel, fornyeligt jetbrændstof, fornyeligt propan og fornyelig benzin, der opfylder de specifikke krav vedrørende produkter fra den katalytiske flertrinshydrobehandling til fremstilling af fornyelige brændstoffer, der er beskrevet i bilag IV, kapitel IV, afsnit 3, punkt 2, litra f).«
               
            
   Artikel 2
   Bilag IV og VIII til forordning (EU) nr. 142/2011 ændres som anført i bilaget til nærværende forordning.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. juli 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 300 af 14.11.2009, s. 1.
   
      (2)  Kommissionens forordning (EU) nr. 142/2011 af 25. februar 2011 om gennemførelse af Europa-Parlamentets og Rådets forordning (EF) nr. 1069/2009 om sundhedsbestemmelser for animalske biprodukter og afledte produkter, som ikke er bestemt til konsum, og om gennemførelse af Rådets direktiv 97/78/EF for så vidt angår visse prøver og genstande, der er fritaget for veterinærkontrol ved grænsen som omhandlet i samme direktiv (EUT L 54 af 26.2.2011, s. 1).
   
      (3)  EFSA Journal 2015;13(11):4307.
   
      BILAG
      Bilag IV og VIII til forordning (EU) nr. 142/2011 ændres som følger:
      
                  1)
               
               
                  I bilag IV, kapitel IV, foretages følgende ændringer:
                  
                              a)
                           
                           
                              Afsnit 1, punkt 1, litra d), affattes således:
                              
                                          »d)
                                       
                                       
                                          fornyelige brændstoffer fremstillet af afsmeltet fedt fra kategori 1- og kategori 2-materiale i overensstemmelse med litra J og L.«
                                       
                                    
                        
                              b)
                           
                           
                              I afsnit 2 tilføjes følgende som litra L:
                              »L.   Katalytisk flertrinshydrobehandling til fremstilling af fornyelige brændstoffer
                              1.   Udgangsmaterialer
                              Til denne proces kan der anvendes følgende materialer:
                              
                                          a)
                                       
                                       
                                          afsmeltet fedt fra kategori 1-materiale, som er blevet forarbejdet ved anvendelse af forarbejdningsmetode 1 (tryksterilisering)
                                       
                                    
                                          b)
                                       
                                       
                                          afsmeltet fedt og fiskeolie, der er i overensstemmelse med litra J, punkt 1, litra a), i dette afsnit.
                                       
                                    2.   Forarbejdningsmetode
                              
                                          a)
                                       
                                       
                                          Det afsmeltede fedt skal underkastes en forbehandling, der som minimum omfatter blegning af udgangsmaterialet, herunder afsmeltet fedt, med syre i tilstedeværelse af blegejord og efterfølgende fjernelse af den anvendte blegejord og uopløselige urenheder ved filtrering.
                                          Forud for denne behandling kan afsmeltet fedt degummeres med syre og/eller kaustisk opløsning for at fjerne urenheder fra det afsmeltede fedt, ved at der dannes gummier, som efterfølgende udskilles ved centrifugering.
                                       
                                    
                                          b)
                                       
                                       
                                          De forbehandlede materialer skal underkastes en hydrobehandlingsproces bestående af et trin med katalytisk hydrobehandling, et stripningstrin og efterfølgende et isomeriseringstrin.
                                          Materialerne skal underkastes et tryk på mindst 30 bar ved en temperatur på mindst 265 °C i mindst 20 minutter.«
                                       
                                    
                        
                              c)
                           
                           
                              I afsnit 3, punkt 2, tilføjes følgende som litra f):
                              
                                          »f)
                                       
                                       
                                          den katalytiske flertrinshydrobehandling til fremstilling af fornyelige brændstoffer:
                                          
                                                      i)
                                                   
                                                   
                                                      hvis der er tale om fornyelig diesel, fornyeligt jetbrændstof, fornyeligt propan og fornyelig benzin frembragt ved processen, kan anvendes som brændsel uden restriktioner i henhold til nærværende forordning (slutpunkt)
                                                   
                                                
                                                      ii)
                                                   
                                                   
                                                      hvis der er tale om slam fra degummeringen og brugt blegejord fra forbehandlingen omhandlet i afsnit 2, litra L, punkt 2, litra a):
                                                      
                                                                  —
                                                               
                                                               
                                                                  kan bortskaffes i overensstemmelse med artikel 12, litra a) eller b), i forordning (EF) nr. 1069/2009
                                                               
                                                            
                                                                  —
                                                               
                                                               
                                                                  kan bortskaffes ved nedgravning på et godkendt deponeringsanlæg
                                                               
                                                            
                                                                  —
                                                               
                                                               
                                                                  kan omdannes til biogas, forudsat at nedbrydningsaffaldet fra omdannelsen til biogas bortskaffes ved forbrænding eller medforbrænding eller ved nedgravning på et godkendt deponeringsanlæg
                                                               
                                                            
                                                                  —
                                                               
                                                               
                                                                  kan anvendes til teknisk brug som omhandlet i artikel 36, litra a), nr. i), i forordning (EF) nr. 1069/2009.«
                                                               
                                                            
                                                
                                    
                        
            
                  2)
               
               
                  I bilag VIII affattes kapitel V, punkt 3, litra e), således:
                  
                              »e)
                           
                           
                              fornyelige brændstoffer fremstillet af afsmeltet fedt fra kategori 1- og kategori 2-materialer i overensstemmelse med bilag IV, kapitel IV, afsnit 2, litra J og L.«